Obertes les preinscripcions pel casal d'estiu 2020 - Ràdio Palafrugell\nEl compliment de les mesures de seguretat implicarà distribuir les activitats del casal en diferents centres escolars. També afectarà en diverses activitats que es feien habitualment.\nL’entrada a la Fase 3 de desconfinament ha permès que, tant casals com cases de colònies, comencin a preparar-ho tot per poder iniciar les seves activitats. Així doncs, ens hem posat en contacte amb el director Pau López perquè ens expliqui com s’està organitzant el Casal d’estiu de Palafrugell; una iniciativa que es pot portar a terme gràcies al projecte Il·lusions.\nAquest any els preparatius per iniciar el casal s’han complicat degut a les estrictes mesures de seguretat imposades. En aquest sentit, es tindrà en compte la distància de seguretat, així com el compliment de les mesures higièniques i de desinfecció del material. Tanmateix, es mantindrà també la línia pedagògica del mateix casal.\nL’objectiu del casal, el qual començarà l’1 de juliol, es basa en oferir diversió, desconnexió i cohesió. Tal com explica el monitor, les activitats no s’han programat per reforçar les matèries escolars, sinó per donar resposta al que necessiten els infants.\nDes d’ahir dilluns 15 de juny, ja es pot realitzar el formulari de la preinscripció a través de la pàgina web de Can Genís. La sol·licitud es confirmarà a través d’una trucada telefònica o per correu electrònic. A part de la confirmació, s’explicaran els passos a seguir per consolidar la inscripció. Convé recordar que els registres es faran per ordre de sol·licitud.\nEl casal es distribuirà en diferents centres\nEn referència amb els espais on es realitzaran les activitats, el monitor ha explicat que els grups d’infants es distribuiran entre tres escoles: Josep Barceló i Matas, Torres Jonama i Carrilet. Així mateix, es preveu l’entrada de més monitors, gràcies als quals actualment es pot donar resposta a uns 180 nens i nenes. L’objectiu d’aquest repartiment és poder seguir realitzant activitats dinàmiques sense deixar de respectar la distància de seguretat.\nTanmateix, malgrat que el disseny de les activitats estigui orientat a conservar la il·lusió dels infants, algunes d’elles no es podran portar a terme a causa de l’incompliment de les mesures imposades.\nEn darrer terme, el monitor agraeix la col·laboració de l’Ajuntament de Palafrugell, tant a nivell econòmic com de recolzament. En aquest sentit, gràcies al seu esforç s’ha pogut obtenir l’espai pertinent per complir amb les exigències sanitàries.\nPodeu escoltar l’entrevista íntegra d’en Pau López clicant al següent enllaç:\nEtiquetes Activitats Ajuntament de Palafrugell Casal estiu Mesures de seguretat Preinscripcions


La derrota del Betis fa que el València asseguri un lloc a la Champions - Regió7 :: El Diari de la Catalunya Central\nLa derrota del Betis fa que el València asseguri un lloc a la Champions\nAduriz (de cara) i Williams celebren el segon gol de l´Athletic laliga.es\nEra gairebé segur que passaria abans de disputar el seu partit, però ahir es va confirmar. El València va ratificar una excel·lent temporada amb la classificació per a la Lliga de Campions de la temporada vinent. La derrota del Betis per 2-o al camp de l'Athletic de Bilbao va propiciar que el conjunt andalús ja no pugui atrapar els de Marcelino, que ahir va perdre (1-0) en el derbi al camp del Vila-real.\nEl duel de San Mamés, el més animat dels que es van disputar ahir a la tarda, es va decidir a última hora. Muniain va avançar l'Athletic al minut 76 i, en el tram final, amb els andalusos abocats a la porteria de Kepa, Aritz Aduriz es va retrobar amb el gol i va sentenciar el partit.\nEl derbi gallec que es va disputar a continuació a Balaídos va ser trist, ja que cap dels dos equips no ha assolit els seus objectius. El Celta no anirà a Europa i el Deportivo ja ha baixat a Segona. Els locals es van avançar amb una rematada de l'uruguaià Maxi Gómez al minut 13 i Lucas Pérez va igualar el partit en el descompte i va establir l'1-1 final.\nA l'Estadi de la Ceràmica, el Vila-real tenia més urgències que el València, ja que es juga ser a la Lliga Europa, i va vèncer amb un gol del lateral Mario Gaspar quatre minuts abans del final.


Els fets d'octubre (de 2017) - Bloc Decidim Vila-seca\n06/10/2017 06/10/2017 Robert Rodríguez 0 Comentaris 1934,6 d'octubre,Catalunya,desobediència,drets fonamentals,referèndum\nAvui en dia els fets se succeeixen a una velocitat vertiginosa però, aquestes darreres setmanes, aquesta velocitat ha esdevingut gairebé inabastable. Inabastable en el sentit que, si ja normalment és difícil que ens puguem aturar per pair tot allò que passa, des del passat 20 de setembre, literalment ja no disposem d’aquest petit espai de reflexió.\nCom sospitàvem, les detencions i la intervenció política de la Generalitat d’ara fa dues setmanes eren l’inici de tot plegat. A partir d’aquell dia i dels fets que ja vam condemnar des de Decidim Vila-seca, la precipitació de tot plegat ha estat un fet. Hem normalitzat i passat per alt les nombroses ingerències i atacs que provenien de l’estat, que han estat moltes i diverses. Però diumenge passat, dia 1 d’octubre, la repressió sense mesura ni aturador de centenars de votants pacífics (que no manifestants violents) va fer arribar el conflicte al seu clímax. Vam veure com afloraven de forma definitiva, nítida i clara els tics franquistes d’un aparell estatal hereu de la dictadura que va assotar el nostre país durant quaranta anys. Catalunya ha estat sempre el motivador i l’atiador de campanyes bèl·liques i de repressió a la península i, un cop més, quan hem aixecat la veu per fer-nos sentir hem tornat a rebre una resposta violenta des de l’altra banda de l’Ebre. Condemnem de forma explícita els atacs policials contra la nostra població, la qual va sortir al carrer per expressar-se de forma pacífica i democràtica. És una vergonya que en ple segle XXI el govern espanyol actuï com un estat totalitari decimonònic. És una vergonya que la Unió Europea doni una resposta tèbia als fets ocorreguts diumenge passat. El dia 1 d’octubre Catalunya es va manifestar sobre quina vol que sigui la seva relació amb la resta de l’estat. Arribarà el dia que també ho farem respecte quina volem que sigui la nostra relació amb l’ens europeu.\nEl nostre poble no se’n va escapar de la visita d’un escamot policial, d’un dels esquadrons de la por format per un centenar llarg de guàrdia civils. Sigui dit de pas, animats i recolzats per un grup de persones, espectadors actius de la representació. Per fortuna, no vam haver de lamentar cap incident més enllà del robatori d’una urna amb 174 vots, 174 desitjos de vila-secans i vila-secanes de construir un país millor. Tret d’aquest incident, la jornada va discórrer amb la normalitat que caracteritza una jornada electoral com tantes hem viscut des de la “instauració de la democràcia”.\nLamentablement hem de denunciar també el discurs del monarca espanyol de dimarts al vespre. Lluny de buscar rebaixar la tensió i actuar com a mediador, lluny de posar pau com a cap d’estat i representant de tots els ciutadans d’aquest estat, es va limitar a tirar gasolina al foc. Va subscriure el discurs i l’argumentari del govern espanyol, va renyar els catalans i es va posar al costat d’una part de la ciutadania, erigint-se’n representat i protector, donant el seu beneplàcit a qualsevol nova acció de repressió que es plantegi contra el nostre país i la seva gent (tinguin el pensament que tinguin). Si aquest home ha renunciat a l’única tasca que realment podia dur a terme en benefici dels seus súbdits, no serem els catalans qui li traurem les castanyes del foc. Sembla ser que a Espanya, la responsabilitat del càrrec és inversament proporcional a la responsabilitat personal de qui l’ocupa.\nL’activitat política municipal n’ha patit les conseqüències de tota aquesta situació, com no podia ser d’altra manera. La situació ha estat i és excepcional, i davant dels fets que hem viscut, i els que segurament encara ens queden per viure, no podem ni tan sols intentar donar una imatge de normalitat. Els càrrecs electes estem al servei de la ciutadania, al seu costat, i més en moments tan transcendentals com els actuals. I ara mateix la tasca que se’ns encomana és aquesta, aquestes són les nostres funcions, i més quan és el mateix poble el primer en donar el pas i sortir al carrer sense complexos, per reclamar respecte pels seus drets més fonamentals.\nCatalunya ha de fer el seu camí, el qual, dia que passa, queda més clar.\nSignat per un català de mal, sediciós i no sé quantes barbaritats més\n← L’Espanya de Martin Niemöller


Futurs abandonats o els lapsus del profeta Taller d’escriptura conduït per Eloy Fernández Porta - GRAF\nSessió 3/ Ei, tio, on és el meu cotxe volador?\nUna interpretació juganera d’un assaig escrit l’any 2003 per un autor ciberpunk ens permetrà examinar les escriptures d’anticipació enteses com un dispositiu retòric en què es combinen dos usos creatius de la temporalitat. D’una banda, un ús intencional que pren la forma d’una acceleració del temps present, amb seleccions, emfasitzacions i hipèrboles dels seus trets distintius. De l’altra, un ús casual, en què el pas del temps, amb les seves ironies i decepcions, va alterant i reconstruint el sentit del text a mesura que les “profecies” es van acomplint o són desmentides. Aquesta sessió és la que té una dimensió més pràctica i proposa un treball artístic sobre la materialitat del text.


La 36a Universitat d'Estiu reflexionarà sobreinnovació i sostenibilitat\nLa 36a Universitat d'Estiu reflexionarà sobre innovació i sostenibilitat\nEl cap de Govern, Xavier Espot, inaugura aquesta tarda la 36a edició de la Universitat d’Estiu d’Andorra al Centre de Congressos d’Andorra la Vella. Sota el títol Innovar per a un món sostenible, les ponències reflexionaran sobre la cerca de solucions creatives per construir un model de vida nou i que sigui just, solidari i sostenible, prenent la innovació com un element clau per donar resposta i solucions als grans objectius de l’Agenda 2030. D’aquesta manera, des de les conferències es debatrà una temàtica propera a la que es tractarà a la XXVII Cimera iberoamericana de caps d'estat i de\nEl mateix discurs per a tots els caps de Govern iberoamericans, a canvi, de privilegis per a la classe política i pressiò fiscal per al populatxo.\nEls nostres polítics s'han convertit en lacais de l'agenda 21 i 30, sense sobirania, els països van tots al mateix sac.\n#2 Bla... Bla... Bla..\nQue lluny que queda, l'université d'estiu de fa anys brillant i creativa... Ara s'instal·la al discurs polític del pensament únic mediocre i vuit.\n#1 World S.A\nSón les bases del nou govern mundial corporatiu, però maquillat amb Neollenguatge de la sostenibilitat. D'aquí a 10 anys, la pobresa, la desigualtat i les guerres colonials s'hauran multiplicat per dos.


Sentit de responsabilitat - Línia Nord ed. Barcelonès Nord\nRedacció|2012-03-01T10:27:12+01:001 març 2012|Línia Nord ed. Barcelonès Nord\nBen és cert que estem travessant un moment de risc de caos social. En termes generals el país contempla bocabadat les accions que joves d’arreu de Catalunya i València, duen a terme per protestar contra les ja arxiconegudes retallades en educació.\nLa manera d’expressar-se, però, deixa molt que desitjar. On queda la responsabilitat per mantenir en perfectes condicions allò que és de tots? Qui ha ensenyat a alguns d’aquests joves a actuar d’aquesta manera? Ningú els ha mostrat que el do de la paraula és, remarcablement, més poderós que qualsevol tipus de destrossa, incendi o atac? Conscients, però, que es tracta d’una petitíssima minoria que justament, contrasta amb la immensa massa de joves que fan prevaldre els seus drets a la protesta sense generar crispació.\nAixí són també les actuacions polítiques municipals. Hi ha qui aposta per tirar-ho tot per la finestra i altres per buscar (o imposar) un mínim de consens i avançar. Sempre apareix el seny d’aquell que té la capacitat de centrar-se sense caure en els extrems i, per tant, de mantenir la coherència.\nAccions de consens necessàries que fan que el malestar, malgrat no minvi, tampoc vagi en augment. Accions que seran assenyalades amb el dit per haver-se posat al costat dels qui són “l’enemic”, sense tenir en compte que sovint el diàleg amb aquests, és necessari per evitar mals majors.\nL’aprovació dels pressupostos del PP amb les correccions de CiU, són un exemple de responsabilitat de govern.


El Servei local de Teleassistència ha realitzat 14.650 trucades de seguiment a persones vulnerables - Dipsalut\nLa teleassistència pública de la demarcació de Girona, que gestiona Dipsalut, s'ha adaptat a la realitat imposada per la COVID-19 introduint canvis com el reforç del seguiment a les persones grans, dependents o amb malalties cròniques que viuen soles.\nDes que es va activar el Pla Procicat i el Pla de Contingència del Servei -el passat 12 de març, amb motiu del coronavirus- i fins aquest 26 d'abril, s'han dut a terme 14.651 trucades de seguiment a les persones usuàries de la teleassistència pública de les comarques gironines. S'ha posat especial atenció en aquelles que tenen més risc de presentar complicacions en cas de contraure la COVID-19.\nEl seguiment i l’atenció a les persones usuàries es fa en coordinació amb els serveis socials de cada comarca o municipi. En la gestió d’aquestes emergències, segons cada situació, el Servei local de Teleassistència mobilitza les unitats mòbils del servei (que compten amb els equips de protecció individual reglamentaris) o d’altres recursos públics d’emergències, i contacta amb els familiars que la persona usuària hagi indicat.\nDes de l’inici del Pla de Contingència del Servei, el 12 de març, i fins el 26 d’abril s’han efectuat 3.192 trucades de seguiment als 1.212 usuaris de la comarca, i s’han atès 1.286 consultes relacionades amb el coronavirus. Han estat ateses 172 emergències (4 directament relacionades amb la COVID-19).\n2.801 trucades de seguiment als 1.104 usuaris de la comarca. S’han atès 1.189 consultes relacionades amb la COVID-19. S'ha resolt 190 emergències (3 relacionades directament amb el coronavirus).\nS'han fet 1.818 trucades de seguiment als 1.234 usuaris de la comarca, i s’han atès 720 consultes relacionades amb la COVID-19. Han estat ateses 93 emergències (cap d'elles directament vinculada al coronavirus).\nDes del 12 de març i fins el 26 d’abril, s’han dut a terme 3.378 trucades de seguiment als 1.191 usuaris de la comarca i s’han atès 1.516 consultes relacionades amb la COVID-19. Han estat ateses 278 emergències (8 vinculades directament al coronavirus).\n662 trucades de seguiment als 476 usuaris de la comarca. S’han atès 275 consultes relacionades amb el coronavirus. S'ha resolt 37 emergències (7 vinculades directament a la COVID-19).\n1.818 trucades de seguiment als 1.413 usuaris de la comarca. S’han atès 936 consultes sobre la COVID-19. 126 emergències (6 relacionades directament amb el coronavirus).\n659 trucades de seguiment als 510 usuaris de la comarca. 236 consultes sobre la COVID-19. Han estat ateses 31 emergències (no en consta cap de directament vinculada al coronavirus)\nDes de l’inici del pla de contingència del Servei, el 12 de març, i fins el 26 d’abril s’han fet 323 trucades de seguiment als 200 usuaris de la comarca, i s’han atès 148 consultes relacionades amb la COVID-19. Han estat ateses 16 emergències (no en consta cap de directament vinculada al coronavirus)\nNOTA: Adjuntem fotografies d'arxiu del Centre d'Atenció del Servei local de Teleassistència. Autoria: P.Duran/Dipsalut


ACEC ALT EMPORDÀ - menysCO2\n1.Esdevenir una entitat energètica de referència a la comarca.\n2.Planificar i coordinar accions relacionades amb la gestió energètica que s´impulsin a la comarca.\n3.Promoure i desenvolupar projectes d´eficiència energètica i d´energies renovables tant en el sector públic com privat.\n4.Gestionar de manera eficient la gestió energètica les instal·lacions municipals.\n5.Promoure accions de sensibilització per a fomentar l´ús racional de l´energia a la ciutadania.\n6. Planificar accions d'adaptació al canvi climàtic a la comarca.\nConsulta tota la informació sobre els serveis que s'ofereixen des de l'Agència Comarcal de l'Energia al catàleg de l'àrea de medi ambient del Consell Comarcal de l'Alt Empordà:\nÀgència Comarcal de l'Energia i Clima\nTel: 972503088 ext 411


Norwegian unirà Barcelona i Chicago a partir del juny - VilaWeb\nFoment i Pimec firmen un acord sobre la representativitat però mostren desavinences en la interpretació del text\tFoment i Pimec firmen un acord sobre la representativitat però mostren desavinences en la interpretació del text\nEl deute públic a l'estat espanyol assoleix els 1,17 bilions al gener i marca un nou màxim\tEl deute públic a l'estat espanyol assoleix els 1,17 bilions al gener i marca un nou màxim\nLa Generalitat vol sancionar amb gairebé 8 milions d'euros Telefónica, Vodafone i Orange\tLa Generalitat vol sancionar amb gairebé 8 milions d'euros Telefónica, Vodafone i Orange\nSpotify denuncia Apple davant Brussel·les per competència deslleial\tSpotify denuncia Apple davant Brussel·les per competència deslleial\nLa USTEC-STEs guanya les eleccions sindicals d'ensenyament amb la irrupció important de la Intersindical-CSC\tLa USTEC-STEs guanya les eleccions sindicals d'ensenyament amb la irrupció important de la Intersindical-CSC\nEls docents acudeixen avui a les urnes per les eleccions sindicals\tEls docents acudeixen avui a les urnes per les eleccions sindicals\nLa ruta serà la cinquena de l'aerolínia noruega des de la capital catalana fins als Estats Units després de les de Nova York, Los Angeles, San Francisco i Miami\nNorwegian unirà Barcelona i Chicago a partir del 7 de juny, segons ha anunciat la companyia aquest divendres. La nova ruta transoceànica de la companyia des de l’aeroport del Prat s’unirà així a les que ja opera connectant la capital catalana amb Nova York, Los Angeles, San Francisco i Miami. El nou vol operarà entre el 7 de juny i el 26 d’octubre, quatre dies a la setmana (dilluns, dimecres, divendres i dissabte), i té un preu de sortida de 169,9 euros. ‘Norwegian està totalment compromesa amb Barcelona i respon a la demanda creixent dels nostres passatgers que volen nous destins des del Prat, un aeroport que ens funciona tan bé que hem decidit afegir-hi una nova ruta a Chicago’, ha assegurat el vice-president sènior de llarg recorregut comercial i nous mercats de Norwegian, Matthew Wood.\nA més, l’aerolínia noruega ha anunciat que incrementa l’oferta del vol Barcelona-Nova York, que passarà d’operar sis freqüències setmanals a tenir un vol diari, i també el Barcelona-Los Angeles, que passa de cinc a sis freqüències setmanals, operant cada dia excepte els dijous. D’altra banda, es mantenen els dos vols a Miami, dimarts i divendres; i els tres a San Francisco, els dilluns, dijous i diumenge.\nPer oferir el servei a Chicago i la major freqüència a Nova York i Los Angeles, Norwegian enviarà un quart avió a l’aeroport de Barcelona a partir del juny, un Boeing 787-9 Dreamliner. En total, entre vols de llarg i curt recorregut, l’aerolínia tindrà basats al Prat nou avions, un màxim històric. De fet, Norwegian dona feina a 875 persones a Barcelona, del total de 2.400 empleats que té a l’estat.\nLa capital catalana és on Norwegian té més vols de llarga durada a l’estat. A Madrid, l’aerolínia opera serveis a Nova York, Los Angeles i Boston.\nDes que va iniciar els seus vols de llarg recorregut a Barcelona el juny del 2017, Norwegian ha transportat més de 590.000 passatgers entre la capital catalana i els estats Units. L’any passat, el 2018, van viatjar amb Norwegian 407.000 persones, un 173% més que durant el 2017.


Marta Pascal renuncia a la direcció del PDeCAT: "No tinc la confiança del president Puigdemont" La República\nMarta Pascal renuncia a la direcció del PDeCAT: “No tinc la confiança del president Puigdemont”\nACN Barcelona .- La coordinadora general del PDeCAT, Marta Pascal, ha renunciat a formar part de la direcció del partit a partir d'ara. Tal com ja havien apuntat algunes fonts, Pascal ho ha anunciat en una compareixença aquest dissabte a la tarda en el marc de l'assemblea que el seu partit celebra al Palau de Congressos de Catalunya, a Barcelona. “Entenc la política com a servei i sóc coordinadora general d'un partit que volem gran, on tothom sumi, on no sobri ningú, però és evident que no pot ser que la coordinadora no tingui la confiança del president Puigdemont, jo no la tinc”, ha resolt envoltada del seu equip. Pascal ha fet un pas enrere després d'una pugna amb el sector crític proper a Puigdemont que ha anat a l'alça durant l'assemblea.\nEn una intervenció sense preguntes, Pascal ha anunciat, doncs, la seva decisió després d'una pugna amb el sector proper a Puigdemont, amb noms com el de l'alcalde de Molins de Rei, Joan Ramon Casals.\nI ha assenyalat directament a l'expresident com a raó del seu pas enrere. Ha afirmat així que entén la política com a “servei” però ha apuntat: “És evident que la coordinadora no pot ser que no tingui la confiança del president Carles Puigdemont; jo no la tinc, com és evident, com s'ha vist i com és obvi”, ha sentenciat.\nPer això ha anunciat la decisió de renunciar a “un nou mandat com a responsable” del PDeCAT. La fins ara coordinadora ha afirmat també que ha demanat al seu equip, i ha citat especialment el seu número 2, David Bonvehí, que “es quedin” al partit. I ha afegit: “Seguiré fidel al partit que m'ho ha donat tot a la meva trajectòria política”.\nPascal ha comparegut acompanyada, a banda de David Bonvehí, per la portaveu Maria Senserrich; els diputats al Congrés Sergi Miquel, Jordi Xuclà, Ferran Bel i Carles Campuzano; l'alcaldessa Montserrat Candini, i els diputats de JxCat Marc Solsona i Lluís Font. En acabar la seva intervenció, ha estat rebuda amb aplaudiments per un grup nombrós de persones al 'hall' del Palau de Congressos de Catalunya. Durant la seva intervenció, Pascal ha assegurat que han treballat enmig de “dificultats” i de “moments molt complexos”, i s'ha mostrat “orgullosa” de la feina feta.\nEls crítics, a l'alça\nFonts del sector proper a Carles Puigdemont ja havien posat sobre la taula que no volien que Pascal tingués un paper predominant a la nova direcció, i havien posat les mirades en Bonvehí per assumir la presidència, una proposta que asseguraven que generava consens entre diferents sectors. Pendents encara de com es resolgui la nova estructura del partit a la ponència organitzativa, algunes veus apunten a la diputada Míriam Nogueras com a possible perfil per a la vicepresidència.\nTot plegat en el marc d'un debat polític sobre quin ha de ser el rol del PDeCAT davant del projecte que va presentar dilluns l'expresident Carles Puigdemont. La Crida Nacional per la República. Poca estona abans que Pascal anunciés la seva renúncia, la ponència política de l'assemblea ha aprovat una esmena que instava la militància a “sumar-se i participar activament a títol personal” a aquest projecte.\nDe fet, el diputat de JxCat Albert Batet ha publicat un missatge a Twitter en què explicava que havia defensat, en un “moment molt emotiu”, la proposta que redactada per Josep Rull, Jordi Turull, Lluís Puig i Quim Forn. “Aprovada pràcticament per unanimitat”, ha assegurat a la piulada. El text que s'ha aprovat diu també que l'assemblea del PDeCAT “delega” en una comissió les funcions “d'acordar amb els impulsors de la Crida l'aportació” del partit demòcrata. Un acord que haurà de ser “ratificat” pels associats. Segons el document que ha aprovat la ponència política, la comissió, pendent ara de la ponència organitzativa, ha de “contribuir a cohesionar l'acció” del PDeCAT amb les institucions per tal que “sigui coherent amb l'objectiu” de la Crida.


9 JARDÍ - La Zamioculca\nLa Zamioculca té solament una espècie que se la coneix amb el nom de Zamioculca zamiifolia i és una planta de tipus tropical que prové d’Àfrica. Durant els últims anys ha guanyat bastant popularitat a causa del seu aspecte en particular i sobretot per la gran quantitat de propietats de cultiu que conté.\nPer a plantar i cuidar d’aquesta planta no és necessari ser un especialista en jardineria. Per tant i si a penes estem començant amb aquests temes, no hem de preocupar-nos, ja que aquesta planta és molt resistent i a més és poc exigent quan ens referim al seu cultiu. Tanmateix i malgrat això i com a qualsevol de les espècies vegetals, la seva plantació necessita algunes condicions molt importants perquè pugui desenvolupar-se d’una manera adequada.\nLa Zamioculca és una planta que pertany a la família de les Araceae i que té fulles de llarga durada que sobresurt principalment per aspecte i resistència. Aquesta classe de planta és perfecta per a aquestes persones que no compten amb molt de temps per a poder cuidar-la i per a aquelles que no els va molt bé la jardineria.\nAquesta és una planta tropical l’entorn original de la qual es troba a les regions meridionals d’Àfrica, Sud-àfrica, Tanzània i Kenya. En el seu ambient natural, la Zamioculca pot créixer fins a aconseguir una atura de més d’un metre.\nLa Zamioculca creix bastant lent per mitjà d’un tubercle que es troba sota la terra i té arrels molt gruixudes.\nLes seves fulles estan compostes principalment per una tija bastant gruixuda i folíols amb forma rodona de color verd fosc molt brillant. Al mateix temps, són pinnades, polposes i tenen la forma d’una punta de llança.\nLes fulles, de la mateixa manera que les arrels, actuen com a òrgans que emmagatzemen l’aigua.\nLes flors creixen dins d’una petita inflorescència que té un color groc brillant gairebé metal·litzat i de cinc centímetres aproximadament. La seva floració es produeix a partir de l’estiu i fins a inicis de la temporada d’hivern. Aquestes flors no tenen cap mena de valor decoratiu. El seu fruit és de color blanc i té prop dels 12 mil·límetres de diàmetre i la seva popularitat es deu principalment al que és bonic són les seves fulles.\nPel fet que no suporta el clima fred que hi ha a l’exterior ni l’excés d’ombra, la converteix en una planta perfecta per al desenvolupament interior.\nTemperatura i llum\nNecessita almenys una temperatura mínima de 15 °C, pel fet que es tracta d’una planta tropical. La Zamioculca pot créixer en espais amb molta il·luminació, així com àrees que es troben més cap a l’ombra. Per a assegurar-nos que la nostra planta pugui créixer d’una manera adequada, és preferible que no rebi directament la llum solar.\nUna de les coses més importants en el cultiu de Zamioculca és el reg, ja que la quantitat d’aigua que li donarem dependrà molt de la llum que absorbeixi.\nEl que significa que si la planta es troba en una zona on hi ha molta llum, llavors hem de regar-la generosament sobretot en la primavera i a l’estiu, que són les estacions de l’any on fa més calor. En canvi, si l’espècie està en una zona on té més ombra, la quantitat d’aigua que usarem per a regar-la serà més reduïda.\nEl més recomanable és regar una mica menys la planta que fer-ho en excés, ja que la Zamioculca no suporta l’embassada. Aquesta espècie pot sobreviure en entorns parcialment secs, per tant, no necessita que es polvoritzin les seves fulles.\nLa Zamioculca s’ajusta perfectament a qualsevol classe de sòl, sent els seus favorits, els que són lleugers, suaus i perfectament drenats. D’igual manera, si la terra conté humus, és molt millor.\nEn el cas del trasplantament d’aquesta espècie tropical, hem de fer-lo quan la planta hagi crescut bastant i ja el test li quedi petita. És molt important fer aquesta tasca durant l’època de la primavera.\nDurant la primavera i sobretot en l’època d’estiu, hem de col·locar-li adob a la planta almenys una vegada al mes i per a això dissoldrem un fertilitzant de qualitat dins de l’aigua que usarem per a regar.\nAquest abonament ha de tenir macroelementos com ara el fòsfor, el potassi i el nitrogen i micro-elements com el manganès, el bor, el magnesi, el coure, el ferro, el zinc i el molibdè. Aquestes dues classes d’elements són essencials per al desenvolupament de la Zamioculca.\nPer a poder complir amb aquesta tasca, hem de llevar tot el fullatge que tingui un aspecte ennegrit, groguenc i sec. Amb això aconseguirem que la nostra planta tingui novament aquesta aparença cridanera i vivaç, a més és necessari que tallem totes les branques que ja estiguin seques.\nHem de tenir en compte que les eines que utilitzem, han d’estar prèviament desinfectades i netes perquè puguem evitar que els teixits i les parts que tractem no contreguin cap classe d’infecció.\nLa Zamioculca zamiifolia és una planta que pot reproduir-se mitjançant formes diferents, no obstant això, cadascuna d’aquestes formes són molt lentes. Si volem que la nostra planta creixi ràpidament, llavors farem la multiplicació mitjançant bulbs. Retirem amb molta cura els bulbs que es troben dins dels tests de la Zamioculca i els col·loquem en tests individuals. En general es col·loquen uns tres bulbs per cada test.\nUna altra de les formes que també és molt popular és la que es fa per esqueix foliar.\nÉs una planta bastant resistent i justament per aquesta raó és molt estrany que aquesta espècie es vegi perjudicada per algunes plagues o malalties. A causa d’això, quan la planta té un mal aspecte o es troba malalta, pot ser que es tracti d’un cas de mala tècnica de cultiu.\n5% de descompte en totes les plantes, dies 20 i 21 de març


A Ilerdent, regalem somriures\nLa clínica dental lleidatana Ilerdent arrenca el 2021 regalant somriures i ho fa perquè els seus pacients no descuidin la seva salut dental. I és que la crisi sanitària està tenint un impacte econòmic que afecta tothom i, en molts casos, fa que les persones que necessiten assistència odontològica s'ho repensin abans d'emprendre un tractament. "La por al contagi és una barrera que vam superar fa dies. De fet, a partir del desconfinament, es va normalitzar ràpidament l'afluència de públic a la clínica gràcies a les múltiples inversions que vam fer en instal·lacions i equips de protecció personal (EPI), tant per al nostre equip com per als nostres pacients. A més, des del dia 1 del confinament domiciliari vam habilitar el servei de Teleassistència Mèdica Gratuïta i s'ha fet seguiment de tots els tractaments en curs i programat puntualment les visites presencials necessàries per finalitzar-los sense incidències i, també, les de les urgències que han anat sorgint. Però, ara, el problema és un altre. La crisi econòmica derivada de la crisi sanitària fa que moltes persones es repensin iniciar un tractament odontològic necessari o, fins i tot, es plantegin abandonar-ne un en curs. Amb els pacients d'Ilerdent, dels quals fem seguiment constant, no ha estat un problema perquè ens tenim la confiança i sempre trobem una solució a mida de cada situació. Estem més preocupats per les persones que davant d'un problema dental no saben a qui adreçar-se o acaben optant per tractaments anunciats com a "barats" que a curt, mitjà i llarg termini són caríssims per a la butxaca, però sobretot,, per a la salut", explica Miquel Gensana, gerent d'Ilerdent.\nAixí doncs, la clínica dental lleidatana ofereix una sèrie d'incentius per facilitar l'accés de tothom a la salut dental com és la gratuïtat de la Primera Visita, de l'Estudi d'Implantologia o de l'Estudi d'Ortodòncia; o les bonificacions en Higiene Dental; i, també, el control de Roncs i Apnees a la Unitat del Son Ilerdent, disfuncions respiratòries que s'han vist greument incrementades durant la pandèmia. Per accedir a aquests incentius –que inclouen també els plans de tractament a mida amb pressupost tancat, així com l'estudi de finançament gratuït, si s'escau– cal descarregar el corresponent document al web d'Ilerdent.\nPrimera Visita gratuïta: informació i diagnòstic sense compromís\nPer a totes aquelles persones amb un problema dental i que necessiten un diagnòstic, Ilerdent ofereix una primera visita facultativa gratuïta, en la que l'odontòleg en revisarà l'estat de salut i farà la radiografia panoràmica si ho creu necessari.\nEstudi d'Implants gratuït: implantologia avançada tecnologia 3D\nAbans d'iniciar qualsevol tractament implantològic cal fer un acurat estudi en què la diagnosi amb suport tecnològic digital és un valor afegit. Ilerdent ofereix, de forma gratuïta, un complet estudi valorat en 120 euros que inclou la radiodiagnosi digital amb Tac Dental 3D d'última generació, el diagnòstic radiològic, l'anàlisi oclusal i motlles d'estudi. A partir d'aquí, l'implantòleg proposarà el tractament més adequat segons els resultats que van des dels implants de càrrega immediata –amb implants i dents el mateix dia–, els implants zigomàtics per a pacients amb problemes d'ós o els mini implants per a pacients amb pròtesi dental extraïble.\nEstudi d'Ortodòncia gratuït: salut i estètica\nEls tractaments d'ortodòncia són la solució a molts problemes existents i futurs. Corregir la posició de les dents és una qüestió principalment de salut i, també, estètica per l'alt impacte emocional que suposa una dentadura poc atractiva. Perquè l'ortodòncia sigui efectiva és important realitzar-la en el moment adequat i per això, Ilerdent, en realitza l'estudi gratuït (valorat en 100 euros). Diagnòstic radiològic, radiografia panoràmica, estudi cefalomètric i anàlisi oclusal i motlles d'estudi per definir l'opció més adequada per a cada pacient.\nHigiene dental bonificada: manteniment de la salut dental\nEs recomana una higiene dental anual per mantenir la boca sana i revisar que no hi hagi cap càries, problema periodontal (genives). Ilerdent facilita un xec descompte de 25 euros que permet accedir a aquest servei a meitat de preu (el preu habitual és de 50 euros). Inclou la neteja amb ultrasò, el control de placa, el poliment a pressió amb bicarbonat i micromotor, l'abrillantament i la fluorització de les dents. A més, com a regal, un raspall dental de viatge.\nControl de roncs i apnees gratuït: fèrules d'avanç mandibular\nL'apnea obstructiva del son és una malaltia en la qual la persona afectada intenta respirar sense èxit a través del nas o la boca durant el son. Apnees i roncs impedeixen entrar en determinades fases del son profund i poden ser símptomes de malalties respiratòries derivades de problemes oclusals. La Unitat del Son d'Ilerdent ofereix una primera visita gratuïta per orientar el pacient sobre els tractaments existents com les fèrules d'avanç mandibular, tecnologia digital, de la màxima qualitat.


A les 10 a casa: 01/12/10 - 01/01/11\nSuposo que la sortida d'ahir va ser l'última d'enguany, al menys per la meva part. Feia 3 mesos que no tocava la burra i vaig anar a triar el dia que fotia més rasca (-2ºC segons l'artilugi). Avui em foten mal fins i tot les pestanyes. A més, per fer memòria de com és una sortida bttera, vaig fer pleno: patiment per la baixa forma, punxada en el moment més oportú i, per a deleitar als companys, un front-flight-looping-slow-motion-in-the-morros.\nSortim des de la parada del Bus de Matadepera l'Alex C., l'Héctor, el Joan P., en Marc, en Mike i en Pep. Tirem cap al golf, depuradora, camí de la cantera, Castellar (sense arribar-hi) i St. Feliu del Racó, on esmorzem al Patufet. Alguns esmorzen com cal i d'altres doncs esmorzar de putes: croissant+caféambllet, o ni això, unes galetetes o unes infusions i ATPC. Tornem per la cantera/urb. St. Feliu/Girbau fent primer la trialera que hi ha en sortir del Patufet, on es produeix la meva cabriola (haig de practicar més, a veure si un dia aconseguixo quedar dret, que d'esquena no mola gens).\nAl cap d'avall, 35 Km molt ben parits amb molt bona companyia. Quant a les calories cremades, no ho poso ja que no em va servir per res, a la tarda ja les havia recuperat i més, després de l'àpat de St. Esteve.\nFins la propera i.... MOLT BON ANY NOU!!!!\nPs: Espero que en Fidel i en Xavi M. els anés molt bé la sortideta matinera.\nPublicat per Pep Gassó a 13:14 0 comentaris Enllaços a aquest missatge


Plaça d'administratiu, IFAE - IFAE\nOpen Position Plaça d'administratiu, IFAE\nRef:IFAE 2018 – ADMIN 1\nDonar suport als processos administratius i econòmics del centre.\nCompres de material, seguiment de l’entrega de les comandes i recopilació d’albarans i factures.\nGestió de la documentació. Arxiu documental de factures i pagaments.\nSuport en l’elaboració de justificacions econòmiques de subvencions competitives per projectes d’R+D.\nTitulació superior (diplomatura, llicenciatura o grau) en Administració i Direcció d’Empreses o similar.\nHorari: 40 hores setmanals, de dilluns a divendres, amb horari de 9h a 17h\nContracte temporal, de dos anys de durada, amb possibilitats de continuar. Data aproximada d’incorporació: febrer 2019\nLes persones que estiguin interessades a participar hauran de fer arribar a Josep Gaya ( gaya@ifae.es) un currículum, així com tota aquella documentació que acrediti els mèrits curriculars. L’enviament del currículum implica la lectura i acceptació de l’avís legal a la part inferior de la pàgina principal IFAE. Per a més informació sobre el procés de selecció, trucar al telèfon 931641651.\nL’IFAE té un compromís, amb el seu personal i amb les persones que optin a treballar-hi, per garantir la igualtat d’oportunitats i evitar discriminacions de qualsevol mena. L’IFAE ha estat acreditat per la Comissió Europea amb el segell HRS4R d’excel·lència en recursos humans.\nEl procés de selecció, segons el nombre d’aspirants, consistirà en preselecció curricular i entrevistes. La informació dels aspirants que superin cada fase es realitzarà mitjançant trucada telefònica i llistat exposat al taulell d’anuncis de l’IFAE.


Per què és important el manteniment web? | Tresbombillas\n17 Mar Per què és important el manteniment web?\nPosted at 15:25h in Marketing Digital by Tresbombillas 0 Comments\nCom ja has de saber, Internet és el mitjà de comunicació més utilitzat al món, doncs, si no tens presència en ell, estàs perdent unes oportunitats enormes per a donar a conèixer la teva marca, servei o producte.\nTambé és important que tinguis en compte que és un mitjà canviant, que s’actualitza constantment, i per això és necessari adaptar-se i anar millorant per a no quedar-se enrere.\nAquí és on entra en joc un dels factors més importants de les pàgines web, el manteniment web.\nPer a posar-te en context, imagina que Internet és un centre comercial on existeixen milers de botigues de diferents sectors, ordenades cadascuna per la seva especialitat. Una d’aquestes botigues és teva i l’has de mantenir neta, ordenada, oferir un bon tracte als clients que entrin… Segurament també realitzaràs ofertes, les aniràs canviant i fins i tot modificaràs l’aparador segons el que vulguis promocionar, veritat?\nAra imagina que aquestes últimes accions que hem comentat, no les fas i es va embrutant la botiga, es van espatllant els mobles, l’aparador sempre està igual (sense oferir res nou). Llavors, creus que algú entrarà buscant els teus productes i serveis?\nA sobre, existeixen uns caps del centre comercial (els cercadors com Google, Bing, Yahoo, etc.) que imposen normes per a donar-li visibilitat a la teva botiga, i si no les compleixes…Aii si no les compleixes…Et posaran al final del centre comercial, en la zona fosca, on ningú va (a partir de la pàgina 2 dels cercadors).\nPer això és tan important el manteniment de la botiga! Volem dir… El manteniment de les pàgines web!\nFes el manteniment tu mateix/a o…\nSi disposes dels coneixements i el temps necessaris, pots fer tu mateix/a el manteniment del teu web. Però recorda que, el manteniment de la web és tan important com la seva creació i disseny, i per tant, hi ha vegades que per falta de coneixement (ningú és bo en tot) o temps (a més de per el teu negoci, has de viure la vida) la gent decideix contractar a una persona que es dediqui a fer aquestes tasques de manteniment.\nSi penses que pot ser una despesa de diners innecessaris, et podem dir que a curt i llarg termini es tracta d’una inversió, ja que si sorgeix algun problema de seguretat en la teva pàgina, hauràs de reestructurar-la i fins i tot crear-la (amb la despesa que suposa el disseny d’una web completa). Per tant, en aquest punt es pot aplicar el refrany més val prevenir que curar.\nParlant de manteniment web, es pot aplicar el refrany: Més val prevenir que curar.\nEn què consisteixen les tasques de manteniment web?\nAra que ja has vist la importància que té la cura de la teva pàgina web, et preguntaràs: Què inclou un manteniment? Inclou tasques com:\nRevisión del funcionamiento y las funciones de la web: Revisar el correcte funcionament de la web i de funcions com els menús desplegables, botons, etc. A més de revisar el funcionament dels plugins instal·lats i la seva actualització.\nRevisió de seguretat: Detectar i bloquejar els atacs que poden realitzar cap a la pàgina web amb la finalitat de robar dades, eliminar-los, modificar el contingut, etc.\nDetecció i eliminació de colls d’ampolla: A mesura que la teva pàgina web va obtenint més visites, es poden generar colls d’ampolla, fent que aquesta sigui més lenta i per tant, que afecti tant el posicionament com a l’experiència de l’usuari.\nComprovació d’enllaços: Comprovar els enllaços tant interns com externs, per a determinar que no són links trencats i en cas de ser-ho, corregir-los per a no ser penalitzats.\nCòpies de seguretat: Realitzar còpies de seguretat periòdicament per a poder recuperar la web en cas d’atac o error durant el moment d’actualització.\nActualització de continguts: Canviar imatges i textos segons els objectius que s’hagin definit, fent que sigui una web actualitzada a ulls tant dels clients com dels cercadors.\nResultats de realitzar un bon manteniment:\nAl realitzar correctament les tasques de manteniment, s’obtenen uns resultats que són apreciables ràpidament, així com:\nMillora del posicionament web: Els cercadors prioritzen les webs actualitzades a aquelles que no ho estan, per tant, millorarà el posicionament del teu web i per tant, la probabilitat que accedeixin a ella.\nMillora de la velocitat: En eliminar i corregir possibles errors i modificar certs aspectes de la pàgina, s’obté una millora de velocitat que es tradueix en un millor posicionament. A més, l’experiència de l’usuari serà millor i per tant, tindràs més possibilitats que es quedin en la teva pàgina i s’interessin per ella.\nAugment de les visites a la web i la seva conversió: En millorar el posicionament, atrauràs a més usuaris, que, gràcies a que la teva web estarà optimitzada i ben dissenyada per a atreure la seva atenció i millorar la seva experiència en ella, també s’augmentaran les conversions que obtinguis a partir d’aquestes visites.\nEsperem que amb aquest article hagis vist com és d’important realitzar un bon manteniment web. Per a Tresbombillas és tan important, que en acabar una web, sempre s’ofereix un servei de manteniment web mensual.\nDisposes del temps per a fer-lo tu mateix/a o t’interessa que t’ajudem?\nSi tries la segona opció, no dubtis en contactar-nos! 😀


Ets una tieta PANK, de les que 'molen'?\nTieta amb neboda, divertint-se.\nEl terme pank s'ha posat de moda i defineix el que les empreses no han trigat en identificar\nActualitzada 27/09/2018 a les 11:27\nLes parelles amb fills sovint s'enfronten al repte de criar els infants sense gaire suport familiar, combinant horaris laborals i a ritmes que sovint ens agradaria més pausats. Tanmateix, hi ha moltes parelles afortunades que tenen un gran suport: la tieta PANK o una altra manera de dir-ho: les tietes sense fills que molen molt.\nEl terme PANK s'ha posat de moda i defineix el que les empreses no han trigat en identificar: dones d'edat mitjana, professionals, que no tenen fills però passen temps amb els infants dels seus germans, passen temps amb ells, van a llocs on no van amb els pares, viatgen i consumeixen. També els eduquen i tenen una relació d'afecte diferent de la dels pares, però que no deixa de ser igual d'important.\nL'any 2008 Melanie Notkin, una canadenca especialitzada en màrqueting, va crear el terme PANK (Professional Aunt No Kids, en català Tia Professional sense Fills) en referir-se a aquelles dones que no tenen fills ben perquè no ho desitgen o perquè no han pogut però que se'n fan càrrec dels seus nebots i a més, ho gaudeixen i treuen el màxim profit.\nLes empreses no han trigat en veure mercat en aquest perfil que descriuen a dones sense fills que tenen ingressos mitjans-alts però sense tantes despeses en no tenir fills propis. És un bon target per oferir productes i serveis que consumir amb els seus nebots. Les tietes PANK són potencials compradores de diferents productes infantils més costosos de la mitjana. A alguns països, les tietes PANK són ja protagonistes de campanyes i són un nínxol de mercat.\nCati Hernández és una tia PANK va crear el blog Born To Be Pank: una comunitat on compartir les experiències, recursos i trucs en la criança dels seus nebots. A més, en l'apartat Panks a conocer, la bloggera, educadora social, presenta moltes altres tietes pank que aporten idees i iniciatives interessants amb els seus tiets.\nL'escriptora Elizabeth Gilbert va publicar fa uns anys un llibre sota el títol de Compromesa on ja reconeixia el paper del nou model de tietes i el seu important paper en l'educació i relacions emocionals dels més petits. La reflexió que feia és que les tietes 'guays' « comparteixen una gran responsabilitat en donar suport a mares i fills en els temps que vivim. Concretament apuntava que «, tant per a les mares en la seva criança, com per als nens en el seu creixement. Apuntava la necessitat de «dones responsables i compassives sense fills, que estiguin disponibles per donar suport a a la comunitat en general de diverses maneres».\nPer descomptat, el terme no es limita a les dones tot i que és on més èxit ha tingut aquest concepte tan popular ja a països com Estats Units i els tiets Punk (Professional Uncle, No kids) també tenen cada cop més presència i agafen un paper més important en la criança dels infants.\nComenta el contingut : Ets una tieta PANK, de les que 'molen'?


MI Home - Caballa Canalla\nEl Restaurant - Tapes Bar més Canalla de la Barceloneta\nFes una Reserva »\nCuina Mediterrània amb amor, al cor de la Barceloneta\nTruca'ns al (+34) 93 221 94 14 i vine a buscar la teva comanda\nVarietats de plats i especialitats\nDescobreix la nostra carta de còctels especials\nTapes, platerets, cocottes i arrossos elaborats amb producte de mercat de primera qualitat i presentats de forma sorprenent. La nostra cuina roman oberta ininterrompudament perquè gaudeixis d’ella a qualsevol hora del dia.\nUn espai de trobada a qualsevol hora del dia en el Mercat de la Barceloneta on gaudir d’una magnífica experiència gastronòmica. Un lloc autèntic, amb un punt canalla, que disposa de diferents zones per organitzar qualsevol tipus de celebració.\nDisposem de diversos espais per a grups, esdeveniments i reunions. “Les Golfes” amb capacitat per fins a 90 persones, el “Clandestí” per 12 persones i “La Peixera” per 20.\nMenús per a grups »\nBSM APARCAMENT BARCELONETA\nBSM APARCAMENT HOSPITAL DEL MAR\nLa Cuina dels Canalles Les nostres Especialitats\nEl vermutillo i les chips\n- Barreja Leandrín\n- Olives Marinades\n- Seitons en vinagre amb all i julivert\n- Amanida Vegana\n- Amanida de burrata\n- Amanida de tomàquet amb ventresca de tonyina\nReserves Reserva una taula\nDemana la teva taula


L'empresariat turístic de la Costa Brava denuncia "afany recaptatori" en les inspeccions que reben els establiments | Llagostera Ràdio\nUn grup de turistes amb les seves maletes arribant a un dels hotels de Lloret de Mar. / Foto: Xavier Pi (arxiu ACN)\n5 de febrer de 2018\tEscrit per Llagostera Ràdio\nL'empresariat turístic de la Costa Brava denuncia "afany recaptatori" en les inspeccions que reben els establiments\nSancions desproporcionades per faltes administratives de petita magnitud. Això és el que denuncien els empresaris del sector turístic de la Costa Brava.\nAquestes multes solen estar relacionades amb el tema sanitari, que depèn de la Generalitat. "Ens trobem que els funcionaris sempre van als establiments que estan bé, i només han d'aixecar acte i cobrar els 360 euros de la inspecció", lamenta el gerent del Grup Costa Brava Centre, Martí Sabrià.\nL'Estat central però, també ha posat la mirada en els establiments de la Costa Brava des de fa anys. Sabrià assegura que es troben amb sancions "desproporcionades" per faltes lleus i que no tenen cap mala fe. "A vegades un treballador que ja està incorporat li falta un document i es castiga amb un import molt elevat a l'empresari", denuncia.\nA més, des del sector lamenten el "tracte diferent" que reben tant en el nombre d'inspeccions com en l'exigència. "Potser perquè estem tan acostumats a que ens vinguin a veure els funcionaris de l'Estat tenim els hotels i restaurants més polits del litoral espanyol", ironitza Sabrià. La realitat, segons explica el gerent del Grup Costa Brava Centre, és que la catalana és una comunitat on els ministeris d'Hisenda i de Treball han inspeccionat més.\nSabrià no amaga que darrere d'aquestes visites constants per part de l'Estat s'hi amaga un "cert càstig" en relació al procés sobiranista. "Fa dos anys vam rebre una onada d'inspeccions molt forta", recorda. El gerent assegura que quan es troba amb empresaris del sector d'altres parts de l'estat espanyol la realitat "és molt diferent". "He vist cuines en algunes comunitats autònomes que no es veien a l'Empordà ni 40 anys enrere", explica.\nPer tot plegat, Sabrià demana que el tracte sigui "igual per a tothom". Amb tot, deixa clar que "ho porten amb dignitat" i celebra que els establiments de la Costa Brava comptin amb un empresariat "professional, compromès i molt legalista".\nPreguntat sobre els efectes que han provocat el procés sobiranista, els fets de l'1-O i la incertesa política, Sabrià ha deixat clar que "no ha tingut incidència", i que "el client ha continuat confiant". "Hem sentit que a Barcelona han tingut un desembre molt dolent, no és el nostre cas. Ha estat fluix però és normal, i el conjunt de l'any ha estat molt bo", assenyala.\nAquesta diferència, creu el gerent, es dona per la influència que té el client de la resta de l'Estat a les demarcacions de Tarragona i Barcelona. A la Costa Brava aquest turista suposa entre un 5% i un 7%, per tant, diu Sabrià, "la baixada no és significativa".\nPer contra, el principal client de la demarcació de Girona, el francès, continua sent fidel i "segueix venint igual". "Es tracta d'un mercat que no li preocupa la polèmica de si Catalunya ha de ser independent o no", emfatitza.\nPel què fa al turista anglès, el segon en nombre de visitants, tampoc ha mostrat cap davallada i, de fet, ja s'han començat a fer reserves de cara al proper estiu. Des del Grup Costa Brava Centre reconeixen que es tracta d'un tipus de client que planifica amb temps les vacances i el nombre reserves confirmades és "l'habitual".\nPer tot plegat, Martí Sabrià reconeix que esperen un any "similar al 2017" tot i que "és molt aviat per fer prediccions", ja que molts dels establiments no treballen amb touroperadors que a principis d'any ja es comprometen a ocupar un cert número de places.\nMés en aquesta categoria: « Del Baix Empordà a 31 països del món: l'enviament frustrat de mig miler de sobres amb marihuana a l'interior\tComissen l'arma a un caçador de Llagostera per portar el doble de bales de les permeses »


El Raval i el Poble-sec estan de festa major\nCultura betevé | dissabte, 18 de juliol del 2015, a les 13.16\nAquest dissabte al Raval la festa es trasllada al carrer. Al passatge Nou de Sadurní i a la plaça Vázquez Montalbán els veïns han preparat una catifa de flors però les activitats principals tenen lloc a la plaça Salvador Seguí on, durant tot el dia, es fan tallers, exposicions, tornejos d’escacs, un dinar col·lectiu, i a la tarda i al vespre hi ha actuacions musicals. Un altre punt calent de les festes del Raval és la plaça Folch i Torres, on hi ha un concurs de mascotes, demostracions d’artesania, exhibicions de ball i música fins a les dues de la matinada.\nDiumenge a partir de les 12 h té lloc la cercavila que parteix del Museu Marítim fins arribar a la plaça del Pedró i hi participen la Marxing Band, els Gegants del Raval, els Bouet i la Vaqueta, Capgrossos, etc. A les 18 h a la plaça Caramelles se celebra el conegut berenar per a la gent gran organitzat per l’Associació de Veïns del Raval, amenitzat amb havaneres. La cultura marroquina també té protagonisme durant el diumenge de festa major, exposicions de roba marroquina, tallers de henna i música tradicional per celebrar la fi del Ramadà són algunes de les activitats.\nParal·lelament el Poble-sec també està de festa major començant amb un mercat d’intercanvi a la plaça Sortidor on, al migdia, fan una paella popular. A la tarda hi ha una concentració gegantera a la plaça Santa Madrona i de nit el barri s’omple de música, a la plaça Navas hi ha ball de festa major i a carrers com Blesa i la Puríssima Concepció hi ha discjòqueis.\nLa tarda de diumenge s’omple de foc amb els esperats correfocs a la plaça de Navas a partir de les 18.30 h. També destaquen les activitats de la plaça del Sortidor on hi ha curses infantils, fideuà popular i concerts de rap. La festa major s’allarga durant tota la setmana amb concursos de rebosteria, portes obertes d’associacions i concerts infantils, entre d’altres.\n— Festa Major del Poble-sec — Festa Major del Raval — festes majors\nLes ballarines més grans del festival Grec són veïnes del barri antic\nL’espot del Festigàbal ironitza sobre la manca de localització, un mes abans de les festes\nLes històries amoroses de Shakespeare arriben al Grec\nZaz porta París a Barcelona\nL’última entrega de les ‘Cinquanta ombres d’en Grey’ arriba a les llibreries amb una pàgina en blanc\nUna nova app del Liceu permet descarregar l’audiodescripció d’òperes per a persones invidents\nBTV impulsarà els talents emergents amb el programa ‘Tube d’assaig’


COALICIO VALENCIANA, CONSELL LOCAL TURIS: mayo 2010\nPublicat per Coalicio Valenciana Turis en 18:33\nEl Bloc de Progrés utilisa la Fira agricola i Comercial com a excusa per a promoure el pancatalanisme\nCoalicio Valenciana de Turis vol manifestar el seu desacort per l´utilisacio maniquea i sectaria que el Bloc de Progrés Jaume I de Turis ha fet de la Fira Agricola i Comercial d´este fi de semana.\nNo alcançem a entendre la relacio entre una fira en la qual es venen coches, tractors, utillage agricola o mobiliari artesanal en la venda de llibres de les editorials catalanistes de torn: Bromera, 3 i 4, etc. Una fira agricola i comercial no és, o no deu ser, excusa per a promoure la llectura en catala: per ad eixos menesters ya existixen els correllengües i les trobades catalanistes. No és de rebut tindre que soportar la presencia del pancatalanisme radical tambe en ambits aliens a la "cultureta" o a la manipulacio dels escolars valencians.\nResponsabilisem, per a finalisar, a l´Ajuntament de Turis, per haver concedit un espai en esta fira a este colectiu pseudo-fasfiste procatala, i no nomes, aixo, si no que ademes el mateix ajuntament ha facilitat les taules que el colectiu catalaniste ha utilisat per a expondre els llibres catalanistes que pretenien vendre. I una vegada més, personalisem esta responsabilitat en la figura de l´Alcaldessa Pilar Blasco, de la qual ya coneguem tots les seues relacions familiars en l´entorn radical catalaniste.\nPublicat per Coalicio Valenciana Turis en 20:30\nEtiquetes: Bloc de Progrés, catalanisme, CV Turis, Fira Agricola\nEl Bloc de Progrés utilisa la Fira agricola i Come...


L'entitat esdevé en una de les primeres a posar en pràctica el conveni per avançar el subsidi a clients en situació de suspensió temporal d’ocupació\n• Els beneficiaris disposen dels fons des de primera hora d'avui, de manera automàtica, sense cost i sense haver de fer cap tràmit.\n• L'entitat financera avança també el pagament de la pensió a 2 milions de clients jubilats.\n• Els avenços del pagament de prestacions s'emmarquen dins la iniciativa #ContigoMásQueNunca, impulsada per CaixaBank per donar suport a clients, empleats i societat en general davant la pandèmia del coronavirus.\nCaixaBank ha avançat avui el pagament de 100 milions d'euros en concepte de prestacions d’atur per a un total de 138.000 persones en situació d'Expedient Temporal de Regulació d’Ocupació (ERTO). L'operació és resultat del conveni de col·laboració signat pel Ministeri de Treball i el Servei Públic d'Ocupació (SEPE) amb les entitats financeres el passat 7 de maig amb l'objectiu que les prestacions d’atur s'abonin a qui tinguin reconegut el dret al subsidi, sense esperar a la data tradicional de cobrament.\nD'aquesta manera, CaixaBank ha estat una de les primeres entitats financeres a posar en marxa la mesura acordada amb l'administració pública.\nL'avenç de la prestació s'ha realitzat de manera que els clients ja disposen dels diners des de primera hora d'avui, i sense necessitat de sol·licitar-ho expressament ni de fer cap tràmit. Tampoc no té cost. Els perceptors que encara no hagin pogut rebre la prestació per no estar tramitat el seu cas la tindran en el seu compte a mesura que les autoritats remetin la informació necessària per al pagament.\nA aquest procediment especial per a clients en ERTO que encara no havien rebut la seva prestació cal sumar l'avenç del pagament del subsidi per a aquells que ja el venien cobrant en mesos anteriors o tenien tramitada la seva situació, operació que CaixaBank va fer diumenge 3 de maig. L'entitat presidida per Jordi Gual i del qual conseller delegat és Gonzalo Gortázar va avançar la prestació per desocupació a 1,4 milions de clients per un import de 1.041 milions d'euros.\nAvenç del pagament de les pensions\nD'altra banda, CaixaBank ha efectuat avui també el pagament de les pensions als seus clients jubilats. L'entitat, líder a Espanya en el segment sènior, amb 2,7 milions de clients majors de 65 anys i una quota de mercat del 30%, ha ingressat en el compte dels seus clients un total d'1,8 milions de pensions domiciliades per import d'uns 2000 milions d'euros.\nLa data habitual de cobrament de les pensions, en situació normal, és el dia 25 de cada mes, encara que, des de la declaració de l'estat d'alarma per l'epidèmia de COVID-19, CaixaBank ha avançat el dia de cobrament..\nRecolzament als clients per a afrontar les despeses de principi de mes\nDes de la declaració de l'estat d'alarma per l'epidèmia de COVID-19, CaixaBank ha estat una de les primeres entitats financeres a avançar el pagament tant de les prestacions per desocupació com de les pensions.\nLa mesura compleix un doble objectiu. D’una banda, suposa un recolzament a les persones per a afrontar les despeses de principi de mes; d’altra, contribueix a reduir i esglaonar l'afluència de clients a les oficines físiques. A més, en cas que el client vulgui disposar en efectiu de part de la seva prestació, aquest té dies per desplaçar-se al caixer a fer el reintegrament.\nAquests avenços de pagament es realitzen de manera automàtica i els clients no han de fer cap tipus de tràmit per sol·licitar-los.\nIniciatives per estar #AmbTuMésQueMai\nL'avenç del pagament de pensions i prestacions per desocupació s'emmarca en la iniciativa#ContigoMásQueNunca, impulsada per CaixaBank per estar al costat dels seus clients, accionistes, empleats i societat en general davant la pandèmia del coronavirus. Aquesta iniciativa recull a més, entre altres accions, la condonació de lloguers, l'ampliació de la moratòria hipotecària i finançament al sector empresarial.\nNota de premsa bestreta ERTO


Es normalitza el col·lectiu 'trans' a canvi de la invisibilització?\nDavant la por i, sovint, el desconeixement hem crescut en una societat que tendeix a etiquetar les conductes, i les persones. Tant és així que, davant la diversitat d'identitat, és la societat qui dictamina quin sexe i gènere s'han de correspondre amb els gèneres que s'ajusten al sistema binari entre home i dona. Davant d'aquest escenari, moltes persones que neixen amb múltiples identitats que surten dels patrons imposats per la societat es resisteixen a encaixar la seva identitat en el dualisme de gèneres.\nCartell de la manifestació de lluita transgènere, transsexual i ‘intersex’ a Barcelona el 2011 / FEMINISTES INDIGNADES\nDavant la por i, sovint, el desconeixement hem crescut en una societat que tendeix a etiquetar les conductes, i les persones. Tant és així que davant la diversitat d’identitat, és la societat qui dictamina quin sexe i gènere s’han de correspondre amb els gèneres que s’ajusten al sistema binari entre home i dona. Davant d’aquest escenari, moltes persones que neixen amb múltiples identitats que surten dels patrons imposats per la societat es resisteixen a encaixar la seva identitat en el dualisme de gèneres.\nLluny de l’opció de transicionar sense grans canvis físics, i sota la pressió social, aquestes persones tenen la temptació d’adoptar, unes vegades lliurement i d’altres de manera imposada, vestimentes, hàbits i, fins i tot, fer-se operacions quirúrgiques que reforcen els estereotips associats a un dels gèneres, a canvi de passar desapercebudes a la societat. Però, fins a quin punt es normalitza el col·lectiu ‘trans’ a canvi d’aquest fenomen que s’anomena ‘passing’?\nSofia Bengoetxea pensa que “posar l’accent en el ‘passing’ i concebre la persona transsexual com algú que ha de ser indistingible del gènere al qual es transita és afegir un plus d’esforç i de patiment“. Ella ha viscut com a home gairebé tota la seva vida, va veure que amb el transvestisme podia expressar la seva “part femenina a temps parcial, en un viatge d’home a dona per retornar novament a l’home”. En canvi, explica que “aquesta part femenina va anar creixent i, a partir d’una crisi personal als 55 anys,” va descobrir la necessitat de ser dona. “El ‘passing’, per tant, dóna confort, i sostreu les mirades dels altres proporcionant seguretat”, afirma. Ara bé, “aquesta seguretat implica un gran esforç, amb cirurgies estètiques per retocar la cara, la nou del coll, de les cordes bucals, mastectomies i logopedes entre d’altres”, recorda.\nSegons Miquel Missé, sociòleg i activista ‘trans’, “que un col·lectiu històricament estigmatitzat guanyi en reconeixement social és una bona notícia“. Ara bé, com Bengoetxea, creu que “és interessant analitzar si el reconeixement d’algunes experiències ‘trans’ més invisibles va en detriment de reconèixer les persones ‘trans’ que són visibles”. Tanmateix, destaca que el que cal és “defensar el reconeixement dels diversos itineraris amb relació al gènere independentment del seu resultat”.\nL’activista ‘trans’ mexicana Sabrina Sánchez, en canvi, pensa que hi ha qui “per sobreviure a aquest món hostil cap a la diversitat, opta per la invisibilització”. Veu el ‘passing’ com “una estratègia de supervivència”, que, sens dubte, “ha d’estar respectada”, sentencia.\nTot i que en els darrers temps s’han fet progressos importants en matèria de drets humans cap a la normalització de les persones LGTBI –com la Declaració de Principis de Yogyakarta de l’ONU el 2007 o la Llei 11/2014, del 10 d’octubre a Catalunya entre d’altres–, encara hi ha molts reptes per assolir. Quin espai deixa la nostra societat perquè les persones ‘trans’ visquin amb normalitat?\nMissé creu que “som lluny del que suposa una societat compromesa contra la transfòbia i les violències de gènere en general”. Tanmateix, Sánchez pensa que, tot i que “hi ha progressos a la societat, encara que pocs”, sent “una mica més de respecte”, en aquest sentit. Però, és la nostra societat avui en dia menys trànsfoba?\nBengoetxea és optimista i creu que “la societat catalana és menys trànsfoba ara“. Recorda com, cap al 1977, va arribar a conèixer “un col·lectiu abocat a la precarietat per culpa de l’estigmatització social”. En canvi, segons ella, avui en dia les seves amigues “conserven les seves feines i els afectes familiars quan transiten”.\nEl llarg camí cap a la normalització\nEn tot cas, encara hi ha molta feina a fer cap a l’acceptació i la normalització d’aquest col·lectiu. Missé assegura que “el repte és trencar amb els mandats socials que estableixen una concordança entre cos, identitat, expressió o desig, posar en qüestió l’essencialisme del gènere i la sexualitat i promoure que les persones explorin les seves múltiples identitats amb llibertat, sense càstigs socials”.\nPerò no solament això: les tres veus comparteixen que la implicació de les institucions catalanes serà imprescindible. Sánchez apunta que “les polítiques de protecció del col·lectiu ‘trans’ han d’anar acompanyades d’altres polítiques, com ara, la descriminalització del treball sexual o de promoure opcions laborals al col·lectiu”. Bengoetxea hi està d’acord, i pensa que “les institucions catalanes han de vetllar perquè no hi hagi discriminacions per raó d’identitat, o expressió de gènere, i combatre la transfòbia”.\nMissé, en canvi, va més enllà i demana a les institucions catalanes que decideixin “què entenen elles per normalització”. Perquè, de vegades, segons ell, “sembla que les polítiques públiques estiguin més orientades a fer accions perquè les persones ‘trans’ estiguin més normalitzades i no tant a posar en qüestió la normalitat que les exclou“.\nSigui com vulgui, segons l’Informe de l’estat de la LGTBI-fòbia a Catalunya, el 2016 va ser l’any de “la visibilitat del col·lectiu ‘trans’, la seva realitat i l’inici del camí cap a la despatologització“. Entre altres motius, gràcies al nou model d’atenció a la salut de les persones ‘trans’, dissenyat per la Plataforma Trans*forma la Salut i acollit pel Departament de Salut de la Generalitat de Catalunya. Tot i això, vivim en una societat que, com veiem, encara té molta feina a fer cap a la normalització del col·lectiu ‘trans’. I, segons l’informe de l’Observatori contra l’Homofòbia, caldria implementar aquest model “en altres àmbits, com l’àmbit laboral o l’educatiu, on encara es produeixen situacions de vulneració de drets que caldrà treballar”.


1 min. Sabadell 02/12/2012 17:16\nEl vicepresident segon de la companyia Cassa d'aigües de Sabadell, Lluís Pascual, ha negat aquest diumenge davant del jutge que tingui cap vinculació amb la suposada trama de corrupció urbanística de la capital del Vallès Occidental.\nPascual ha declarat aquest diumenge a la tarda. La seva advocada, Olga Tubau, ha explicat als mitjans de comunicació que segueixen les declaracions que demanarà que s'arxivi el cas que vincula el vicepresident segon de la companyia d'aigües amb la suposada trama. A criteri de l'advocada, l'acusació contra Lluís Pascual no té cap fonament.\nBustos, aquest diumenge\nLa principal atenció mediàtica, però la concentra aquest diumenge a la tarda la declaració davant el jutge, a partir de les 18 hores, de l'alcalde de Sabadell, Manuel Bustos. El jutge s'ha reservat tota la tarda per prendre-li declaració. L'alcalde ha negat reiteradament els últims dies que existeixi cap trama de corrupció urbanística.


L’antiga fàbrica de Cacaolat al Poblenou es convertirà en un bloc de quasi 300 pisos\n15.12.2020, Barcelona Antiga fàbrica de Cacaolat al c/Pallars de Poblenou. foto: Jordi Play\nL’Ajuntament ha concedit la llicència d’obres i exigeix que es conservi la façana del carrer Pallars\nL’antiga fàbrica de Cacaolat, al barri del Parc i la Llacuna del Poblenou, està a punt de dir adéu a gairebé una dècada d’abandonament. En els pròxims mesos podrà ser enderrocada per convertir-se en un bloc de gairebé 300 pisos. L’Ajuntament de Barcelona ha concedit una llicència d’obres majors que permetrà aixecar un edifici de 273 habitatges amb 345 places d’aparcament de cotxes i 133 per a motos.\nEl govern municipal va donar llum verda al projecte el passat 3 de desembre. Serà executat per l’empresa Hibuk Partners, que té un any per presentar tota la documentació complementària i finalitzar els tràmits abans de començar les obres. La transformació durarà un màxim de 3 anys. D’aquesta manera es posa fi a un llarg procés de compravendes i reclamacions sobre la propietat dels terrenys.\nA més, Hibuk està obligada a mantenir la façana original del carrer Pujades, ja que està catalogada perquè “dota d’imatge representativa a tot el complex”, segons el Catàleg de Patrimoni de l’Ajuntament de Barcelona. “La identificació de la fàbrica amb grans lletres de color blau i groc que coronen la façana principal proporciona a aquest edifici una imatge molt singular”, asseguren des del consistori.\nFaçana del carrer Pallars de l’antiga fàbrica de Cacaolat al Poblenou / Jordi Play\nL’edifici d’oficines, que data del 1955, porta la signatura de l’arquitecte Josep Soteras –que va participar en el disseny del Camp Nou– i l’enginyer industrial Francesc Espiau. Letona, llavors fabricant de Cacaolat, es va traslladar a les noves instal·lacions del Poblenou quan el sector encara estava per urbanitzar i les va anar ampliant durant els anys posteriors fins a ocupar gairebé tres quartes parts de tota l’illa.\nLa façana, molt sòbria, és un reflex del passat industrial de la zona. “La composició és molt regular, a base de franges horitzontals de travertí [un tipus de roca sedimentària] combinades amb franges de finestres metàl·liques, que únicament queda trencada a la banda dreta de la planta baixa on la façana es recula per tal d’alliberar els pilars metàl·lics de l’estructura”, matisa el Catàleg de Patrimoni.\nL’antiga fàbrica de Cacaolat està catalogada amb nivell C i D / Jordi Play\nEl projecte constructiu presentat per Hibuk Partners preveu aprofitar fins a l’últim metre quadrat de superfície edificable. Els immobles que actualment formen el complex de l’antiga fàbrica tenen diverses altures però són en general baixos: oscil·len entre les 3 i les 5 plantes. La llicència d’obres concedida per l’Ajuntament preveu que el bloc de pisos tingui una “planta baixa i set plantes” a la cantonada dels carrers Joan d’Àustria i Pujades i “planta baixa i sis plantes” a la cantonada de Joan d’Àustria amb Pallars, el que suposarà tenir gairebé 40.000 metres quadrats de superfície construïda –gairebé quatre vegades més que l’actual, segons dades del Cadastre–.\nVista aèria de l’antiga fàbrica de Cacaolat des del carrer Joan d’Àustria / Jordi Play\nUna dècada d’abandonament\nEl procés de decadència de l’antiga fàbrica de Cacaolat va començar a principis del 2012, quan el Jutjat Mercantil de Madrid que dirigia el concurs de creditors de Clesa –propietat de la família Ruiz-Mateos i que en aquella època fabricava el conegut batut– va ordenar a la companyia que abandonés la planta del carrer Pujades per impagaments al fons Proactiva BCN La Marina, propietària de les instal·lacions. Van deixar un deute de tres milions d’euros.\nEls blocs de pisos que substituiran l’antiga fàbrica de Cacaolat tindran fins a 8 plantes / Jordi Play\nAnys després Proactiva BCN La Marina també va entrar en concurs de creditors. El fons havia comprat els terrenys de la fàbrica a la pròpia família Ruiz-Mateos el 2008 per un dineral –160 milions d’euros–, just abans de l’esclat de la bombolla immobiliària. La paràlisi sobtada del mercat va fer fracassar el projecte –que originalment preveia la construcció de 320 pisos– i la companyia es va declarar en fallida per un deute de gairebé 100 milions.\nA partir de llavors la situació d’aquest actiu immobiliari es va complicar molt. Proactiva BCN La Marina havia demanat un préstec per comprar els terrenys amb l’esperança de fer un negoci rodó amb la construcció dels pisos, però l’esclat de la crisi els va obligar a buscar compradors per la planta.\nL’edifici de l’antiga fàbrica de Cacaolat, abandonada des de fa anys / Jordi Play\nUn altre fons, South Boston, va comprar part del deute i quan es disposava a comprar la resta, el Deutsche Bank, que en aquell moment era assessor de l’operació, es va ficar pel mig i va començar un periple judicial entre les dues firmes per resoldre el contenciós, que ha acabat guanyant el fons.\nDotze anys i una nova crisi després, l’antiga fàbrica torna a intentar una reconversió milionària basada en l’habitatge privat. A diferència de la crisi anterior, la pandèmia no ha punxat el mercat de compravenda d’habitatge i el vell edifici ha quedat en col·locat en una zona residencial pròxima a dos parcs –el de l’Estació del Nord i el de la Ciutadella– i diverses modalitats de transport.\nFinestres tapiades i vidres trencats a l’antiga fàbrica de Cacaolat al Poblenou / Jordi Play\nBarri del Parc i la Llacuna del Poblenou Construcció


Atenció ciutadana – Sant Boi al teu costat\nAtenció ciutadanaEquipaments i activitatsEquipaments i espai públic\nL’OMAP obre de nou les portes a la ciutadania\nA partir del 29 de maig, l’Oficina Municipal d’Atenció a les Persones (OMAP) obre de nou les portes a la ciutadania, amb atenció presencial. Com s’han de fer les gestions i els tràmits? —? Per Internet (prioritàriament): bit.ly/sbtramits —? Per...\nnmoreno / 29 de maig de 2020\nActualitatAtenció ciutadanaSuport a les persones\nS’ha reforçat l’atenció telefònica amb 18 línies específiques per estar al costat de les persones afectades per la situació de crisi originada per la pandèmia. Al web hi ha disponible un directori de telèfons de contacte amb l’Ajuntament tant per...\nnmoreno / 16 d'abril de 2020\nAtenció ciutadanaSuport a les persones\nDispositiu d’emergència de Serveis Socials\nEl dispositiu d’emergència de Serveis Socials compta amb un equip de coordinació social presencial de 4 persones ubicat a Can Jordana, 30 treballadores i educadores socials atenent telefònicament casos de seguiment, un equip de 3 comandaments en règim de teletreball...


L’Arxiu de Palafolls preveu digitalitzar els padrons municipals - Ràdio Palafolls\nMarc Ferri , juny 9, 2021\t / 178 0 0\nL’Arxiu de Palafolls preveu digitalitzar els padrons municipals\nInici » L’Arxiu de Palafolls preveu digitalitzar els padrons municipals\nPreveu fer-ho a curt o mitjà termini per facilitar la informació a tothom que hi estigui interessat a través d’internet.\nUna de les demandes més recorrents dels ciutadans que s’acosten a l’arxiu municipal de Palafolls és a la recerca dels seus avantpassats, una informació que sovint es pot rescatar a través de documents com el padró històric. Ho explicava anit l’arxiver de Palafolls, Fèlix Bota, a l’informatiu del vespre de RP\nJustament ahir era el Dia Internacional dels Arxius, i que enguany vol mostrar la part més desconeguda d’aquests espais.\nPortada del llibre de comptes de l’Arxiu de Palafolls referent als refugiats. Arxiu de Palafolls\nEls arxius municipals tenen la funció de guardar i salvaguardar la documentació administrativa generada per l’Ajuntament, però també són els centres de recollida, interpretació, conservació de documentació històrica de fons patrimonials o particulars que ajuden a conèixer el passat d’un municipi.\nAra fa uns anys, l’arxiu palafollenc ha tingut un impuls amb la consolidació de la figura d’un arxiver i a partir d’aquí s’estan articulant diferents iniciatives més socials i de divulgació com ara la recent publicació de la revista Vilelles, o la participació en publicacions com el Maresme Desaparegut, aportant fotografies històriques de Palafolls.\nPoc a poc, la voluntat de l’arxiu és oferir documentació en línia, com ara els padrons municipals, però també les actes de plens i juntes de govern des de finals del segle XIX, que actualment ja estan digitalitzades, però encara no estan publicades a la xarxa.\nL’EMMiD ofereix prop de 200 places de nova incorporació pel proper curs\nHidalga qüestiona els informes tècnics sobre les deficiències de la piscina\nMarc Ferri, setembre 21, 2012\nEls amics de les Arts, Celobert i Pep Bou a la nova programació del Teatre de Lloret\nMarc Ferri, març 27, 2018\nL’Ajuntament modificarà el recorregut de la processó, en cas que s’acabi celebrant\nMarc Ferri, desembre 20, 2016\nBlanes prepara la tradicional Fira de Sant Tomàs


Documentals (97) | UBtv\nRashōmon al SaharaCatalà17 des. 20202859'Rashōmon al Sahara' és el resultat de un projecte de recerca finançat per la Fundació Gerda Henkel de Dusseldorf. Un euqip internacional surt de diferents llocs d’Europa per tal de documentar l’anomenada «Guerra d’Ifni i Sàhara», que va tenir lloc entre 1957 i 1958. Així, l’equip recull desenes de testimonis de combatents que havien participat al conflicte a Paris, Barcelona, ...\nLa musa sintèticacomunicació audiovisua...Català20 set. 2017982La “Musa Sintètica” s’endinsa dins l’univers de la Laura Llopart per a mostrar la seva dualitat i conèixer la seva faceta artística en desenvolupament: Museless. El següent curtmetratge documental fa una immersió dins d'aquest projecte de música electrònica experimental partint d'un dels seus concerts; a la vegada que ens presenta l’altra cara de l’artista, la seva ...\nVisites realitzades durant el Seminari MEFROP. Memòries d'Europa a la Frontera dels PirineusFrancès7 maig 201552099Visit to the remains of Camp Joffre, to Établissement Public de Coopération Culturelle du Mémorial du camp de Rivesaltes, to Archives Départementales des Pyrénées-Orientales and to the Walter Benjamin Memorial in Portbou.Le projet MEFROP: Mémoires d’Europe aux Frontières des Pyrénées a pour objectif d’établir un pôle de travail en réseau sur les ...\nAnzuelos sin aves: el sur del Levante españolbiologiaCastellà6 març 201543389El palangre de fons constitueix un dels principals arts de pesca utilitzats al sud del ...\nLes Veus de Les CortsCastellà3 des. 201442626Lectura homenatge pertaneny al col·loqui de les 'Jornades Internacionals i Exposició entorn al Futur Monument a la Presó de les Dones de Les Corts', els dies 25-26 de novembre de 2014, a la Seu del Districte de Les Corts.Aquesta lectura porta el disseny, dramatúrgia i proposta escènica, per part de: Carme Poll i Mamen Conte. On la seva documentació històrica prové d'algunes fonts ...\nEl bentos de la bahía Fildes, territorio antárticobiologiaCastellà2 des. 20143113L'illa del Rei Jordi a l'arxipèlag de les Shetland del Sud (territori Antàrtic) ...\nAnzuelos sin pájarosbiologiaCastellà19 nov. 201446557Las capturas accidentales de aves marinas, un fenómeno habitual que está ligado a las artes de pesca, es una de las grandes amenazas para la conservación de las poblaciones de aves marinas. Determinar la mejor estrategia para reducir la captura accidental de aves marinas por la gente dedicada a la pesca mediante la técnica del palangre es el objetivo de la campaña científica del ...\nHams sense ocellsbiologiaCatalà19 nov. 201444700Les captures accidentals d’ocells, un fenomen habitual que està lligat a diferents tipus d’art de pesca, són una de les gran amenaces per a la conservació de les poblacions d’ocells marins. Determinar quina és la millor estratègia per reduir la captura accidental d’aus marines per la gent dedicada a la pesca mitjançant la tècnica del palangre és l’objectiu de la campanya ...\nLa decadència de la memòriacomunicació audiovisua...Català19 febr. 201412676El cinema ha preservat la memòria individual i col·lectiva des de finals del s. XIX. No obstant això, els nous suports i sistemes de filmació no estan pensats per a tal fi, la qual cosa pot fer que nostra més immediata història sigui esborrada. "La decadència de la memòria" és un film-assaig de Jordi González Castelló, membre del Centre d'investigacions Film-Història i ...\nLa Noche de... Revelando a Dalíbelles artsCastellà6 febr. 20142431Documental que s'acosta als llocs on va viure i va treballar Salvador Dalí, escenaris vitals d'un ...\nItinerari d'estudis simultanis: Mestre en Educació Infantil-Mestre en Educació Primària (UB)educació i pedagogiaCatalà11 des. 2013124541La doble titulació del Grau en Mestre en Educació Infantil i en Mestre en Educació Primària neix de la voluntat de la Facultat de Formació del Professorat d'innovar per adaptar les nostres titulacions a les exigències de la realitat social i educativa actual.\nEls Fruits de la Indignacióciències socials i pol...Català12 febr. 201333165Hort indignat 2 de poblenou, una república elemental. Documental realitzat per Pepe Seguí al 'Curs de cinema documental 2011-2012' que organitza l'entitat SomJoves i el Centre d'Investigacions Film-Història de la Universitat de Barcelona (UB) i que imparteix en Jordi González Castelló.\nDe la sospita al diagnòsticbiologiaCatalà5 febr. 20133608Un dia una dona es troba un bony al pit que serà diagnosticat de càncer de mama. Acompanyarem a aquesta dona en el procés del diagnòstic del càncer dins una Unitat Funcional, que és un sistema organitzatiu on professionals de diferents especialitats treballen en un entorn físic comú a fi de millorar circuits i escurçar temps en el diagnòstic. Passarem per les diferents etapes del ...\nEstudi41/Document 01comunicació audiovisua...Català4 febr. 2013102928Documental realitzat per Cristian Reyes al 'Curs de cinema documental 2011-2012' que organitza l'entitat SomJoves i el Centre d'Investigacions Film-Història de la Universitat de Barcelona (UB) i que imparteix en Jordi González Castelló.\n(Vídeo Llarg)geologiaCatalà12 des. 2012113809La Facultat de Geologia de la Universitat de Barcelona (UB) commemora els 100 anys de la càtedra de Cristal·lografía i Mineralogia a la UB. Entrevistes a Manuel Labrador, director del Departament de Cristal·lografia, Mineralogia i Dipòsits Minerals de la UB, i Salvador Galí, professor catedràtic d'universitat del Departament de Cristal·lografia, Mineralogia i Dipòsits Minerals ...\nUn Do Majorbelles artsCatalà30 nov. 201233200'Un Do Major' pretén donar una visió de la situació dels ensenyaments artístics superiors a Catalunya arrel d'una Sentència del Tribunal Suprem que els deixa sense valor de 'grau'. Quines són les opinions i conseqüències de la Sentència? Estan infravalorats socialment aquests estudis? Tothom sap què significa estudiar i dedicar-se a aquestes disciplines? Quina és la situació en ...\nLa formació de les roques ígniesgeologiaCatalà6 nov. 2012197547La presència de les roques en la nostra vida quotidiana és molt comuna. Des dels mals anomenats marbres de cuina, passant per les escultures de més renom o per les roques d'usos ornamentals en façanes, escalinates o edificis monumentals. Moltes d'aquestes roques tenen un origen magmàtic: són les anomenades roques ígnies.\nINjusticiacomunicació audiovisua...Català19 set. 2012102671Al llarg de la història s'han comès molts errors judicials, la majoria d'ells per manca de proves; el crim de Cuenca, el cas de Rafael Ricardi o el cas Oscar són clars exemples.Documental realitzat per Maria Llorens Gómez i Carla D'antin al 'Curs de cinema documental 2011-2012' que organitza l'entitat SomJoves i el Centre d'Investigacions Film-Història de la Universitat de Barcelona ...


El bàsquet català, imparable a Europa\nEl Barça, el Manresa i la Penya guanyen els seus respectius partits i es mantenen imbatuts\nNova gran jornada europea de bàsquet. Els tres equips catalans, el Manresa, el Barça i la Penya, han jugat el mateix dia i han guanyat els seus respectius partits. Aquest 3/3, però, ja no s’ha de veure com una anomalia, perquè els tres conjunts han aconseguit batre absolutament tots els seus contrincants a les seves respectives competicions europees. El Barça ha guanyat els sis partits que ha jugat d’Eurolliga, la Penya els dos d’Eurocup i el Manresa els tres de la Champions League.\nPinar Karsiyaka 67-72 Manresa\nEls de Pedro Martínez han visitat terres turques amb les expectatives altes després d’haver guanyat els dos primers partits de la Basketball Champions League que havien jugat. Els primers minuts, però, han estat difícils per als catalans, que han vist com el Pinar Karsiyaka, finalista l’any passat d’aquesta competició, marxava al marcador. Tanmateix, la reacció bagenca no ha trigat a aparèixer i han atrapat ràpidament els locals. Amb un darrer quart molt igualat, als manresans els han tremolat menys les mans i s’han endut una victòria que els deixa pràcticament classificats per a la pròxima ronda. Luke Maye ha estat el jugador més destacat, amb 19 punts de valoració i fregant la doble figura.\nFenerbahce 74-76 Barça\nEl Barça s’ha convertit en el rival a batre a Europa, ja que de moment no ha perdut cap partit, ni a l’Eurolliga ni a l’ACB, i es passeja pel continent amb solvència. El Fenerbahce ha volgut sorprendre els de Sarunas Jasikevicius amb un primer parcial molt contundent liderat per Jan Vesely, però els blaugranes han reaccionat positivament. El segon quart ha estat culer i el marcador s’ha igualat, fins al punt d’arribar a un final d’infart. Nikola Mirotic, que ha fet el seu pitjor partit aquesta temporada, s’ha redimit amb una cistella guanyadora a l’últim segon. Més enllà d’ell, Nick Calathes, Brandon Davies i Cory Higgins han rendit a un altíssim nivell.\nPenya 73-56 Hamburg\nSi els partits del Barça i el Manresa han estat igualats i suats, la Penya no ha tingut tantes dificultats. Els badalonins s’han imposat amb claredat a l’Hamburg, gràcies, sobretot a les grans defenses del segon i el darrer quart. Impressionen els registres de Guillem Vives, qui ha estat l’MVP amb un gran 23 de valoració, anotant només dos puntets. Les seves vuit assistències repartides i les nou faltes que ha provocat han estat claus per entendre aquestes xifres. Ante Tomic i Vladimir Brodziansky també han estat actors molt importants en el triomf verd-i-negre.\nBasketball Champions League Bàsquet Bàsquet Manresa Eurocup Eurolliga


Una cistella de bàsquet del col·legi Guillem de Montgrí cau i fereix lleument una monitora • Ràdio Capital de l'Empordà\nUna cistella de bàsquet del col·legi Guillem de Montgrí cau i fereix lleument una monitora\nL’Ajuntament de Torroella de Montgrí i la direcció del centre investiguen les causes de l’accident d’aquest dimecres, en una cistella de bàsquet del pati del col·legi Guillem de Montgrí va caure ahir i va ferir lleument una monitora. L’estructura tenia els quatre peus soldats a la base i ara els tècnics analitzen per què van quedar dessoldats. No els constava que aquesta cistella tingués risc de caure. L’incident va produir-se cap a tres quarts de tres de la tarda, quan l’estructura de la cistella de bàsquet més propera al carrer del Roser caure i va impactar amb una monitora que hi havia en aquell punt. Una unitat del SEM va desplaçar-se fins a l’escola, va atendre la dona i la va traslladar al CAP de Torroella, on se li van fer proves per descartar una ferida greu. Tant la pista de bàsquet com la d’handbol que hi ha al costat tenen la consideració d’espai públic, és a dir, que fins a les cinc de la tarda són utilitzades per l’escola, però a partir d’aleshores queden obertes al públic fins a dos quarts de deu del vespre. Els caps de setmana estan obertes tot el dia.\nArticle anteriorEl Parc de l’Arbreda de Begur, obra dels guanyadors del premi Pritzker d’arquitectura 2017\nArticle següentAugmenta el reciclatge a Torroella


21 de maig, Dia Mundial de la Diversitat Cultural pel Diàleg i el Desenvolupament: bones pràctiques en la gestió de la diversitat d’orígen – Respon.cat\n21 de maig, Dia Mundial de la Diversitat Cultural pel Diàleg i el Desenvolupament: bones pràctiques en la gestió de la diversitat d’orígen 23/05/2018\nAmb motiu del Dia Mundial de la Diversitat Cultural pel Diàleg i el Desenvolupament, Respon.cat ha elaborat un monogràfic amb bones pràctiques d’organitzacions compromeses en la gestió de la diversitat d'origen.\nL’agenda local definida pel Projecte Focus amb el Focus “Cohesió social” treballa de manera interrelacionada amb l‘agenda global, representada principalment per l'ODS 10 per a la reducció de les desigualtats dels Objectius de Desenvolupament Sostenible de Nacions Unides.\nQuasi la meitat de la plantilla de Bon Àrea és d’origen estranger, principalment de països de l’Europa de l’Est (Romania i Ucraïna). A l’empresa conviuen prop de 30 nacionalitats, diverses religions i infinites identitats i costums! Inicialment bonÀrea recorre a la mà d’obra estrangera perquè no trobava personal nacional disposat a treballar als escorxadors. Així doncs van haver de realitzar acords per a contractar personal qualificat a altres països. Tanmateix, un cop aquí, van haver de pensar en tot un model de gestió que facilités la integració d’aquestes persones. El model va ser un èxit.\nAvui comenten que a l’inici, els treballadors nouvinguts es relacionen amb els companys i companyes de la mateixa nacionalitat, però amb el temps, i en gran mesura a partir dels serveis orientats a la integració que es presten des de l’empresa, es comencen a relacionar amb les demés persones treballadores. L’empresa a més, demostra el seu compromís amb els drets de les persones migrades donant suport a associacions i col·laborant amb l’administració local i comarcal en accions d’integració.\nAliances amb països que podien proporcionar la mà d’obra – contractació a l’origen\nVegeu el vídeo i la fitxa que es va elaborar amb motiu del reconeixement que el 2016 Respon.cat va atorgar a bonÀrea Agrupa per la gestió de la diversitat d¡origen.\nXocolates Genescà és una empresa petita que compta amb 8 persones treballadores d’orígens culturals diversos. En el procés de contractació l’empresa els ofereix suport per a regularitzar la seva situació legal, duent a terme els tràmits de gestoria necessaris per a millorar la seva qualitat de vida personal i familiar. En aquest sentit, l’empresa dona suport també als processos de reagrupament familiar dels seus treballadors i treballadores.\nVegeu el vídeo i la fitxa que es va elaborar amb motiu del reconeixement que el 2017 Respon.cat va atorgar a bonÀrea Agrupa per la gestió de la diversitat d¡origen.\nAnterior El CADS posa en marxa l'estratègia europea dels plàstics\nSegüent La diversitat cultural és una realitat i una riquesa enorme que s'ha aprofitar, per Gerard Segú\nTags bones pràctiquescohesió socialdies i anys internacionalsdiversitatODS10desigualtats


El risc d'incendi «extrem» fa restringir l'accés al Parc del Cap de Creus - Diari de Girona\nEl risc d'incendi «extrem» fa restringir l'accés al Parc del Cap de Creus\nUn foc va tallar ahir la C-66 a l'enllaç amb l'N-II a Girona i va mobilitzar un helicòpter i cinc dotacions terrestres\nddg 12.08.2019 | 00:13\nLes ADF de la zona tancant un dels accessos ADF cap de Creus-Serra de Rodes\nLes ADF de la zona tancant un dels accessos\nLa restricció de l'accés al Parc Natural del Cap de Creus és una de les mesures que va anunciar ahir a la tarda el Departament d'Agricultura de la Generalitat davant de l'increment del risc d'incendi forestal, a partir d'avui, per l'entrada de vent de tramuntana al nord de Catalunya i de mestral a la vessant sud.\nDes de l'ADF Cap de Creus - Serra de Rodes han informat que després de molts dies d'altes temperatures i l'entrada de tramuntana, acumulat a la llarga sequera hi ha un risc d'incendi forestal "extrem" cap de Creus i a l'Albera Marítima. L'ADF demana molta precaució.\nA Roses també han tancat els accessos. Les aquestes restriccions no afecten la carretera que porta a cala Montjoi, Pelosa i Jòncols.\nA més del cap de Creus, també es veuran afectats per les restriccions d'accés la serra de Cardó-Boix i les muntanyes de Tivissa, Llaberia, Vandellòs i Pradell. També s'ha activat el nivell 3 del Pla Alfa en 36 municipis de les comarques de l'Alt Empordà, Baix Camp, Baix Ebre, Priorat i Ribera d'Ebre.\nEl Departament d'Agricultura, Ramaderia, Pesca i Alimentació va anunciar també que aquestes mesures es revisarien avui al matí en funció de si arriben les pluges que també apunten les previsions meteorològiques. En qualsevol cas, demanava extremar les precaucions als espais naturals.\nEl cos d'Agents Rurals, conjuntament amb Mossos i ADF, efectuaran la vigilància en els espais on el Pla Alfa 3 es mantingui activat. Es farà un control pel molt alt risc d'incendi forestal i en aquestes zones han quedat suspeses totes les activitats que poden generar perill d'incendi.\nPrecisament ahir a la tarda un incendi va cremar 1,1 hectàrees a Girona i va obligar a tallar una estona la C-66 en l'enllaç amb l'N-II, ja que el foc afectava els marges de la carretera. Cinc dotacions terrestres i un helicòpter bombarder van actuar contra el foc i no van tardar a tenir-lo controlat.\nConat d'incendi a Sant Pere de Rodes per un llamp. L'Alt Empordà